**Superunknown** הוא אלבום האולפן הרביעי של להקת הגראנג' סאונדגארדן שיצא לאור במרץ 1994 בחברת התקליטים A&M.

זהו האלבום השני שהקליטה הלהקה עם הבסיסט החדש בן שפרד והאלבום הראשון עם המפיק החדש מייקל ביינהורן. לאחר תום סיבוב ההופעות של האלבום הקודם "Badmotorfinger" שיצא ב-1991, החלה הלהקה בהקלטת האלבום הנ"ל. "Superunknown" סימן את פריצתה של הלהקה לתודעת המיינסטרים, והצליח מסחרית מעבר לכל הציפיות ולכל אלבומי הלהקה עד כה, והוא כיכב במצעד הבילבורד 200 במקום הראשון במשך מספר שבועות, עם 310 אלף עותקים שנמכרו בארצות הברית בלבד בשבוע הראשון ליציאתו, וגם במצעדים הבינלאומיים כיכב בעשיריות הראשונות. מתוך האלבום שוחררו 5 סינגלים: "Spoonman", "The Day I Tried to Live", "My Wave", והלהיטים "Fell on Black Days" ו-"Black Hole Sun" שהאחרון מביניהם הוא השיר המפורסם ביותר של הלהקה אי פעם, נכנס למיינסטרים, ומושמע עד היום בתחנות הרדיו הבינלאומיות. השיר גם זכה ביחד עם "Spoonman" בפרסי גראמי ועזרו ללהקה להיכנס לפופולריות במיינסטרים. ב-1995 היה מועמד האלבום לפרס גראמי היוקרתי בעבור אלבום הרוק הטוב ביותר. האלבום הגיע למעמד מחומש פלטינה, מכר בסך הכל מעל 9 מיליון עותקים ברחבי העולם, והוא האלבום המצליח והמפורסם ביותר של הלהקה אי פעם.

באפריל 2014 יצא האלבום ביציאת מחודשת בגרסת "Deluxe Edition" ובגרסת "Super Deluxe Edition". בגרסת הדלוקס נכללו גם דמויים והקלטות מהחזרות לאלבום, וגרסאות נסיוניות של שירים. בגרסת ה"סופר דלוקס" בנוסף לכל מה שקיים בדלוקס - נכלל האלבום המקורי באיכות Blu-ray 5.1 Surround Sound. הגרסה היוקרתית נמכרה בתוך קופסה שהעטיפה החיצונית של עוצבה על ידי ג'וש גרהאם, וכללה צילומים וויניל של 16 רצועות האלבום (כולל הבונוס).

באפריל 2019, דורג האלבום במקום התשיעי ברשימת "50 אלבומי הגראנג' הטובים ביותר" של המגזין "רולינג סטון".

רקע ותהליך ההקלטה
-----------------

סאונדגארדן החלה לעבוד על אלבום זה חודשיים לאחר שסיימה לקבץ את הפלייליסט עבור סיבוב ההופעות "Lollapalooza" שנערך ב-1992. חברי הלהקה עבדו כל אחד בעצמו על חומרים אישיים והביאו דמויים בפני חברי הלהקה האחרים וכך נוצרו החומרים לאלבום זה. כריס קורנל העיד כי באלבום זה ניתן יותר חופש יצירה לחברי הלהקה מאשר האלבומים הקודמים. אחרי שב-2 האלבומים האחרונים של הלהקה, היא הפיקה את אלבומיה עם טרי דייט, החליטה לחפש שיתוף פעולה חדש ושינוי בתחום זה, ולבסוף הסכימו על מייקל ביינהורן כיוון שלא היה לו חתימת סאונד משלו והיה מוכן להתפשר על זו של סאונדגארדן, והיו לו רעיונות שחברי הלהקה אהבו.

הקלטות האלבום נערכו בין יולי לספטמבר 1993 באולפני "Bad Animals Studios" בסיאטל, וושינגטון. טכנאי הקול אדם קספר, שהמשיך להפיק גם את האלבומים הבאים של הלהקה, סייע לביינהורן בתהליך ההקלטה.

גישתם של סאונדגארדן הייתה להקליט בכל פעם שיר אחד עד לשלמות ורק לאחר מכן להמשיך לשיר הבא. קטעי התופים והבס הוקלטו קודם לכל שיר, ולאחר מכן קורנל ות'איל היו מקליטים את חלקם בשיר (גיטרות ושירה). הלהקה בילתה זמן ממושך בבחירת הסאונד המדויק לגיטרות ולתופים, והתנסו לראשונה בטכניקות "שכבות" בעת יצירת הסאונד לשירים, מה שייקר את כל תהליך ההקלטה אך ייצר סאונד ברמה שמעולם לא התנסתה בה הלהקה. המפיק ביינהורן ניסה להגיע לשלמות סאונד עד כדי כך שהלהקה התעייפה מלנגן שוב ושוב את הסאונד שדרש, לטענתם. האלבום עבר מיקסינג אצל ברנדן אוב'ראיין שעשה זאת גם עבור פרל ג'אם משם הלהקה קיבלה המלצות חמות לגביו, מגיטריסט הלהקה סטון גוסארד.

רשימת השירים
------------

כל השירים נכתבו והולחנו על ידי כריס קורנל (למעט היכן שמצוין אחרת). 

| Superunknown |
| --- |
| מס' | שם | מילים | לחן | משך |
| 1. | Let Me Drown |   |   | 3:51 |
| 2. | My Wave |   | קורנל, קים ת'איל | 5:12 |
| 3. | Fell on Black Days |   |   | 4:42 |
| 4. | Mailman |   | מאט קמרון | 4:25 |
| 5. | Superunknown |   | קורנל, ת'איל | 5:06 |
| 6. | Head Down | בן שפרד | שפרד | 6:08 |
| 7. | Black Hole Sun |   |   | 5:18 |
| 8. | Spoonman |   |   | 4:06 |
| 9. | Limo Wreck |   | קמרון, ת'איל | 5:47 |
| 10. | The Day I Tried to Live |   |   | 5:19 |
| 11. | Kickstand |   | ת'איל | 1:34 |
| 12. | Fresh Tendrils | קורנל, קמרון | קמרון | 4:16 |
| 13. | 4th of July |   |   | 2:14 |
| 14. | Half | שפרד | שפרד | 2:14 |
| 15. | Like Suicide |   |   | 7:01 |
| **משך כולל:** | **70:13** |


| רצועת בונוס בשחרור הבינלאומי |
| --- |
| מס' | שם | משך |
| 16. | She Likes Surprises | 3:20 |
| **משך כולל:** | **73:33** |

קרדיטים
-------

### להקה

* מאט קמרון – תופים, כלי הקשה, מלוטרון (רצועה 4), ניגון על סירים ומחבתות (רצועה 8)
* כריס קורנל – שירה, קולות רקע, גיטרת קצב
* קים ת'איל – גיטרה מובילה
* בן שפרד – בס, תופים, כלי הקשה (רצועה 6), קולות רקע (רצועה 8), שירה וגיטרה (רצועה 14)

### מוזיקאים נוספים

* אפריל אצ'ווז - ויולה (רצועה 14)
* "ארטיס דה ספונמן" (Artis the Spoonman) – נגינה בכפיות (בשיר "Spoonman" - רצועה 8)
* מייקל ביינהורן - פסנתר (רצועה 1)
* פרד צ'ליינור - הכוונה הרמונית (רצועה 9)
* ג'סטין פוי - צ'לו (רצועה 14)
* גרג קפלינגר - תופים וכלי הקשה (רצועה 6)
* נטשה שניידר - קליבנט (רצועה 12)

### הפקה

* מייקל ביינהורן - הפקה
* דייוויד קולינס - מסטרינג
* ג'ייסון קורסרו - תכנות
* אדם קספר - עוזר תכנות
* קלק - עיצוב אריזה קדמית
* גרג קפלינגר - עוזר הפקת אולפן
* טוני מסינה - עוזר הפקת אולפן
* ברנדן אובר'יין - מיקסינג
* רייזרט - מערכים
* סאונדגארדן - הפקה
* קווין ווסטנברג - צילום להקה
* סוזן סילבר - ניהול

קישורים חיצוניים
----------------

* ספוטיפיי Superunknown באתר ספוטיפיי
* MusicBrainz Superunknown באתר MusicBrainz
* Discogs Superunknown באתר Discogs
* AllMusic Superunknown באתר AllMusic

| סאונדגארדן |
| --- |
| כריס קורנל • קים ת'איל • מאט קמרון • בן שפרד |
| הירו ימאמוטו • ג'ייסון אברמן • סקוט סנדקוויסט |
| אלבומי אולפן | *Ultramega OK* (1988) • *Louder Than Love* (1989) • *Badmotorfinger* (1991) • *Superunknown* (1994) • *Down on the Upside* (1996) • *King Animal* (2012) |
| אלבומי הופעה/וידאו | *Louder Than Live* (1990) • *Motorvision* (1992) • *Live on I-5* (2011) • *Live from the Artists Den* (2019) |
| אוספים ומארזים | *Screaming Life/Fopp* (1990) • *A-Sides* (1997) • *Telephantasm* (2010) • *The Classic Album Selection* (2012) • *Echo of Miles: Scattered Tracks Across the Path* (2014) • *Essentials* (2019) |
| מיני אלבומים | *Screaming Life* (1987) • *Fopp* (1988) • *Loudest Love* (1990) • *Satanoscillatemymetallicsonatas* (1992) • *Songs from the Superunknown* (1995) • *Before the Doors: Live on I-5 Soundcheck* (2011) • *King Animal Demos* (2013) |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8300fe9c-0022-3c55-8a3e-8dc61f282e8c

 |